# Tantárgyi tematika és teljesítési követelmények

|  |  |
| --- | --- |
| Cím | Villamosságtan 1 |
| **Tárgykód** | IVB468MLVM |
| **Féléves óraszám: ea/gy/lab** | 10/10/0 |
| **Kreditpont** | 5 |
| **Szak(ok)/ típus** | Villamos |
| **Tagozat** | levelező |
| **Követelmény** | vizsga |
| **Meghirdetés féléve** | 0 |
| **Előzetes követelmény(ek)** |  |
| **Oktató tanszék(ek)** | Villamos Hálózatok Tanszék |
| **Tárgyfelelős és oktatók** | Dr. Gyurcsek István |
|  |  |

## Tantárgy célkitűzése

A villamos, a mágneses, a villamos áramlási és az elektromágneses terek sajátosságainak megismerése. Az áramköri alapismeretek elsajátítása.

## Tartalma

*Rövid leírás*:

A célkitűzésben felsorolt terek térjellemzőinek definiálása, a terekre vonatkozó törvények / elvek ismertetése és értelmezése, a terek közötti ok-okozati összefüggések feltárása. Az áramkörök építőelemeinek és struktúrájának megismerése, az időben állandó és az időben szinuszosan változó áramkörök számításának alapjainak elsajátítása.

*Témakörök:*

Előadás:

1. AZ ELEKTROMÁGNESES TÉR

* A villamos tér, mint vektortér (statikus villamos tér jellemzői, erőhatások a villamos térben, Gauss tétele, a villamos tér energiája, villamos tér és anyag kölcsönhatása, a villamos áramlási tér és jellemzői, Ohm törvényének és Kirchhoff törvényeinek elméleti alapja) (Számítási feladatok)
* A mágneses tér, mint vektortér (statikus és stacionárius mágneses tér energiaviszonyai, mágneses tér anyag jelenlétében, mozgási és nyugalmi indukció jelensége, önindukció és kölcsönös indukció fogalma, gerjesztési törvény, időben változó villamos és mágneses tér következményei, a terek közötti ok-okozati összefüggés)

2. EGYENÁRAMÚ (STATIKUS) HÁLÓZATOK 1

* Áramköri alapfogalmak és definíciók (villamos áramkörök építőelemei, ’kétpólus elmélet’:. kétpólus fogalma, csoportosítása, kétpólus karakterisztikák) (Számítási feladatok)
* Villamos hálózatok alaptörvényei (Ohm törvénye, Kirchhoff 1-2 törvényei, összekapcsolási kényszerek: a hálózati egyenletek teljes és redukált rendszere, passzív és aktív részáramkörök ekvivalens transzformációi) (Számítási feladatok)

3. EGYENÁRAMÚ (STATIKUS) HÁLÓZATOK 2

* A hálózatanalízis módszerei (csomóponti potenciálok és hurokáramok módszere, alkalmazási példák tranzisztorral) (Számítási feladatok)
* Villamos hálózati teóriák (hálózat linearitása, szuperpozíció tétele, forrás-transzformáció, Thevenin és Norton tétele, áramkör energia viszonyai, teljesítményillesztés) (Számítási feladatok)

4. A VÁLTAKOZÓÁRAMÚ ÁRAMKÖRÖK ALAPJAI 1

* Kapacitás és induktivitás (statikus és dinamikus viselkedésük, soros és párhuzamos kapcsolásuk, alkalmazási példák) (Számítási feladatok)
* Váltakozóáram az idő és fazor tartományban (szinuszosan változó jelek leírása, impedancia, admittancia bevezetése, Kirchhoff törvények a frekvencia tartományban, RLC elemek váltakozóáramú viselkedése) (Számítási feladatok)

5. A VÁLTAKOZÓÁRAMÚ ÁRAMKÖRÖK ALAPJAI 2

* Váltakozóáramú teljesítmény (pillanatnyi- és átlagteljesítmény, teljesítményillesztés, jellemző középértékek, hatásos, meddő, látszólagos és komplex teljesítmény, Tellegen tétele, teljesítmény-tényező, fázisjavítás és energiaminőség) (Számítási feladatok)
* A háromfázisú rendszerek (többfázisú hálózat előnyei, szimmetrikus háromfázisú feszültség rendszer, szimmetrikus csillag-csillag, csillag-delta, delta-csillag, delta-delta összekapcsolások, háromfázisú teljesítmény, terhelés aszimmetria hatásai) (Számítási feladatok)

Gyak/Lab.:

A gyakorlatok anyaga számítási feladatokkal követi az előadások elméleti anyagát.

*Témakörök ütemezése a távoktatás lehetőségének figyelembevételével az alábbi.:*

|  |  |  |  |  |  |
| --- | --- | --- | --- | --- | --- |
| **Okt. hét** | **Témakör** | **Kapcsolattartás**  **(MS Teams)** | **Források**  **(NMS dokum.)** | **Segédanyagok** | **Önálló feladat**  **(NMS, Möbius)** |
| 2 | Bevezetés, matematikai alapok | Online PowerPoint  Online konzultáció | (7) 1.10-INT.pdf | - | - |
| 2 | A villamos tér jellemzői | Online PowerPoint  Online konzultáció | (7) 0.10HU-EMF.pdf  (7) 0.15HU-EMF.pdf | (1) 1. fejezet | NMS szavazás  Möbius feladatok |
| 2 | A mágneses tér jellemzői | Online PowerPoint  Online konzultáció | (7) 0.10HU-EMF.pdf  (7) 0.15HU-EMF.pdf | (1) 1. fejezet | NMS szavazás  Möbius feladatok |
| 4 | Konzultáció, számonkérés | MS Teams csevegés | - | - | UniPoll feladatsorok |
| 5 | Rezisztív hálózati alapoki | Online PowerPoint  Online konzultáció | (7) 0.20HU-DCC.pdf  (7) 0.25HU-DCC.pdf | (1) 2 fejezet  (3) 1,2 fejezet | NMS szavazás  Möbius feladatok |
| 5 | Hálózai törvények | Online PowerPoint  Online konzultáció | (7) 0.20HU-DCC.pdf  (7) 0.25HU-DCC.pdf | (1) 2 fejezet  (3) 1,2 fejezet | NMS szavazás  Möbius feladatok |
| 5 | Hálózatszámítás módszerei | Online PowerPoint  Online konzultáció | (7) 0.20HU-DCC.pdf  (7) 0.25HU-DCC.pdf | (3) 3 fejezet  (3) 3,4 fejezet | - |
| 8 | Őszi szünet | - | - | - | Möbius feladatok |
| 5 | Hálózatszámítási teóriák | Online PowerPoint  Online konzultáció | (7) 0.20HU-DCC.pdf  (7) 0.25HU-DCC.pdf | (1) 3 fejezet  (3) 3,4 fejezet | NMS szavazás  Möbius feladatok |
|  | Konzultáció, számonkérés | MS Teams csevegés | - | - | UniPoll feladatsorok |
| 6 | Energiatároló hálózati elemek | Online PowerPoint  Online konzultáció | (7) 0.30HU-AC1.pdf  (7) 0.35HU-AC1.pdf | (1) 4 fejezet  (3) 6,9-11 fejezet | - |
| 6 | Szinuszosan gerjesztett hálózatok | Online PowerPoint  Online konzultáció | (7) 0.30HU-AC1.pdf  (7) 0.35HU-AC1.pdf | (1) 4 fejezet  (3) 6,9-11 fejezet | NMS szavazás  Möbius feladatok |
| 6 | Váltakozóáram teljesítménye | Online PowerPoint  Online konzultáció | (7) 0.30HU-AC1.pdf  (7) 0.35HU-AC1.pdf | (1) 4 fejezet  (3) 6,9-11 fejezet | NMS szavazás  Möbius feladatok |
| 10 | Háromfázisú rendszerek | Online PowerPoint  Online konzultáció | (7) 0.30HU-AC1.pdf  (7) 0.35HU-AC1.pdf | (1) 5 fejezet  (3) 12 fejezet | NMS szavazás  Möbius feladatok |
| 14 | Konzultáció, számonkérés | MS Teams csevegés | - | - | UniPoll feladatsorok |

## Számonkérési és értékelési rendszere

*Részvétel:*

Kötelező részvétel az órákon a TVSZ szerint.

*Aláírás / Félévközi jegy feltétele*:

Az aláírás feltétele a határidőn belül beadott és elfogadott házi dolgozat elkészítése.

*Vizsga*: írásbeli/szóbeli, eredményes: min.: 40%

*Az érdemjegy kialakításának módja*:

A félévi aláírást követően az írásbeli vizsga értékelése az alábbiak szerint történik. (0-39%): elégtelen, (40-54%): elégséges, (55-69%): közepes, (70-84%): jó, (85-100%): jeles.

## Kötelező és ajánlott irodalom

1. Dr. Gyurcsek – Dr. Elmer: Theories in Electric Circuits, GlobeEdit, 2016, ISBN:978-3-330-71341-3
2. Dr. Gyurcsek: Electrical Circuits – Exercises, FEIT, University of Pécs, 2019 ISBN:978-963-429-385-9
3. Ch. Alexander, M. Sadiku: Fundamentals of Electric Circuits, 6th Ed., McGraw Hill NY 2016, ISBN: 978-0078028229
4. Zombory L.: Elektromágneses terek. MK Budapest 2006, ([www.electro.uni-miskolc.hu](http://www.electro.uni-miskolc.hu))
5. Torda Béla: Bevezetés az elektrotechnikába I.-II., SZIE MTK (kézirat)
6. Bartha István: Villamosságtan, Terc Kiadó, 2013, ISBN 978-963-9968-73-8
7. Neptun Meet Street prezentációs anyagok